У міжнародных навінах дзяржканалаў тэма выбараў таксама асвятлялася з прыкметамі палітычнай замовы. Напрыклад, 18 верасня, ў дзень пачатку датэрміновага галасавання, канал Беларусь 1 даў сюжэт пра тое, як арганізаванае датэрміновае галасаванне ў свеце, з парушэннем стандарту балансу думак. Былі пададзеныя звесткі ды меркаванні экспертаў пра краіны, дзе існуе датэрміновае галасаванне. Інфармацыі пра краіны, дзе датэрміновых выбараў няма, не прыводзілася ўвогуле.